Bažant čierny

Bažant čierny () je endemický druh vtáka z čeľade bažantovité (Phasianidae) žijúci v horách ostrova Taiwan v stálozelených listnatých alebo ihličnatých lesoch s hustým podrastom rhododendronov a bambusov. Na novej 1000 dolárovej bankovke Taiwanu je vyobrazený párik bažantov a na pozadí vrch Jü-šan v národnom parku Jü-šan. Bažant čierny sa neoficiálne považuje za národného vtáka Taiwanu, spolu s bažantom lesklým a kitou modrou. Podľa Medzinárodnej únie na ochranu prírody a prírodných zdrojov bažant čierny patrí medzi najmenej ohrozené druhy, populácia je stabilná.

 Opis 
Bažant čierny meria ♂  (chvost 49) s hmotnosťou 1,3 kg, ♀  (chvost 17) s hmotnosťou 1,015 kg. Samec je prevažne modro-čierny so svetlomodrými oblúkmi na koncoch chrbtových pier a na lopatkách. Biely okraje letiek vytvárajú dva biele pásy na krídlach. Výrazný je tmavý dlhý chvost so svetlými priečnymi pásikmi s modro-fialový kovovým leskom. Nad a pod okom má červenú škvrnu, smerom dozadu zašpicatenú. Samica je menšia, s kratším chvostom tmavo hnedá s úzkym červeným kruhom kože okolo oka. Chrbtové perie je uprostred čierne so striebornými pruhmi. Perie na hrudi má strieborné šípky, brucho je pruhované. Chvost je hnedý s tmavými a svetlými pruhmi, pripomínajúci chvost samca bažanta medeného. Zobák je špicatý a zakrivený, má sivú farbu, oči sú tmavo hnedé, beháky tmavo modro-sivé alebo zeleno-sivé.

 Hlas 
Teritoriálny hlas je séria opakujúcich sa, vysokých, melodických, mierne klesajúcich pískaní, ktoré začínajú 1–2 krátkymi tónmi: „čip-či-čiiiuuuweet... čip-či-čiiiuuuweet...“ a sú sprevádzané občasnými jemnými klopotavými zvukmi „čup... čup...“.

Počas obdobia párenia samica vydáva prenikavé pískanie. Párenie sprevádza prudké bubnovanie krídlami a trasenie, počuteľné až do 30 metrov. Poplašný hlas je vysoké „wok wok wok“. Ak je bažant prinútený vzlietnuť, poplašné hlasy prechádzajú do hlasnejších výkrikov. 

 Rozšírenie a početnosť 
Celková populácia je odhadovaná na 20 0000100 000 dospelých jedincov, obýva horské oblasti Taiwanu medzi 1 600 Samica obýva oveľa väčšie teritórium ako samec, pričom veľkosť teritória sa tiež sezónne mení, na jar a na jeseň je väčšie a v zime menšie.

 Spôsob života 
Zo života bažanta čierneho existuje málo spoľahlivých údajov. Obdobie hniezdenia nie je presne známe, znáška vajec prebieha pravdepodobne od konca marca do polovice júla. Samci sú často videní osamote alebo so samicou, zatiaľ čo samice sa často vyskytujú so samcami, inými samicami alebo mláďatami. Hniezdo býva pravdepodobné postavené z bambusových stoniek na kmeni alebo v konároch spadnutého stromu, približne 1 m nad zemou. Podľa zistení z chovu v zajatí znášajú 510 krémovo bielych vajec, inkubácia trvá 28 dní. Na znáške sedí výlučne samica. Mláďatá majú na hornej strane svetlo gaštanové, červenkasté a zemito hnedé páperie, na spodnej strane sú sivobiele.

 Ochrana 
Nie je globálne ohrozený. V súčasnosti sa považuje za takmer ohrozený. V národnom parku Jü-šan (640 km²) bol v roku 2002 odhadovaný počet približne 10 000 jedincov s denzitou 4858 jedincov / km². Je známy aj z niekoľkých ďalších rezervácií a chránených oblastí ako Národná rekreačná oblasť Ta-süe-šan, Národný park Tchaj-lu-ke a Národný park Šej-Pcha. Je menej ohrozený zmenou biotopu ako bažant lesklý, pravdepodobne preto, že obýva chladné mierne lesy vo vyšších nadmorských výškach. Rovnako ako bažant lesklý je však aj bažant čierny lovený a odchytávaný na obchodovanie s vtákmi, hoci tieto praktiky v posledných desaťročiach pravdepodobne ustúpili. Počty jedincov sú pravdepodobne stabilné tam, kde je druh chránený, ale inde klesajú.

 Galéria 

 Referencie 

 Iné projekty 

Kategória:Bažantovité
Kategória:Najmenej ohrozené druhy
Kategória:Endemity